《金山乐闲上人山房即事》
清代·黄标

似泛蓬壶万顷平，凌虚画阁接层楹。双炉石乳壶中液，一榻江流枕上声。

留座自惭无玉带，设飧多谢剥金橙。与公应有三生约，他日云山是主盟。

作者简介：清广东潮州人，字殿豪。由行伍拔补千总。嘉庆间以缉捕功，累擢至广东左翼镇总兵。善泅水，又能测风雨。著《测天赋》及《海疆理道图》，对东南水道浅深险易之处，了如指掌。后坐攻海盗师久无功夺职留任。未几卒，年六十二。